Ekvipotencijal
<s>Ekvipotencijalne plohe su zamišljene plohe koje obuhvaćaju sve točke u prostoru u kojima je potencijal fizikalnoga polja jednake vrijednosti.</s><s>Po ekvipotencijalnim plohama može se gibati neka čestica (na primjer električni naboj u električnom polju, stalni magnet u magnetnom polju, fizikalno tijelo u gravitacijskom polju) bez utroška rada.</s><s>Silnice polja okomite su na ekvipotencijalne plohe.</s>

<s>Silnice</s>

<s>Silnice su zamišljene crte, sa strelicama ili bez njih, kojima se predočuju različita svojstva fizikalnih polja; pružaju se u smjeru djelovanja sila, a njihova gustoća opisuje jakost polja.</s><s>Okomite su na ekvipotencijalne plohe.</s><s>Silnice konkretnih električnih i magnetskih polja mogu se iscrtati s pomoću staklenoga praha ili željezne piljevine.</s>

<s>Silnice električnoga polja</s>

<s>Silnice električnoga polja zamišljene su usmjerene crte koje izlaze iz pozitivnih električnih naboja, a završavaju u negativnim električnim nabojima, te svojom gustoćom i oblikom prikazuju smjer i jakost električnoga polja u nekome dijelu prostora.</s>

<s>Silnice magnetskoga polja</s>

<s>Silnice magnetskoga polja zamišljene su zatvorene krivulje (nemaju početak ili kraj) koje svojim oblikom i gustoćom prikazuju jakost magnetskog polja u nekome dijelu prostora.</s>

<s>Silnice gravitacijskoga polja</s>

<s>Silnice gravitacijskoga polja zamišljene su usmjerene crte koje dolaze iz beskonačnosti i uviru u masu, te svojom gustoćom i oblikom prikazuju smjer i jakost gravitacijskoga polja u nekome dijelu prostora.</s>

<s>Izvori</s>

<s>Mehanika fluida
Geometrija</s>

